5.9.2023 г.
BG
Официален вестник на Европейския съюз
C 315/9
Предварително уведомление за концентрация (Дело M.11150 – VERSALIS / NOVAMONT) Дело кандидат за опростена процедура (текст от значение за ЕИП)
(2023/C 315/07)
1.
На 25 август 2023 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Versalis S.p.A., („Versalis“, Италия), под контрола на ENI S.p.A. („ENI“, Италия), — Novamont S.p.A. („Novamont“, Италия), под непрекия съвместен контрол на Neuberger Berman Group, LLC (САЩ) и Investitori Associati II S.A. в ликвидация (Люксембург), — Matrica S.p.A. („Matrica“, Италия), съвместно предприятие, създадено на 13 юни 2011 г., в което Versalis и Novamont притежават равни дялове.
Versalis ще придобие по смисъла на член 3, параграф 1, буква б) от Регламента за сливанията едноличен контрол над цялото предприятие Novamont и едноличен контрол над предприятие Matrica.
Концентрацията се извършва посредством покупка на дялове (акции).
2.
Търговските дейности на въпросните предприятия са:
— Versalis развива дейност в областта на основните и междинните химикали, пластмасите, каучука и химикалите от възобновяеми източници с производствени съоръжения в ЕИП, Обединеното кралство и Южна Корея и извършва дейност чрез международна търговска мрежа, — Novamont развива дейност в производството на биопластмаси и в разработването на биопродукти и биохимикали от възобновяеми източници с производствени съоръжения в ЕИП и САЩ и извършва дейност чрез международна търговска мрежа, — Matrica развива дейност в продукти, които се получават изцяло от възобновяеми ресурси въз основа на нови технологии със слабо въздействие върху околната среда, които имат за цел да използват молекулярната сложност на растителната суровина за производството на химикали с висока добавена стойност.
Matrica използва процес на преобразуване на растителни масла в моно- и дикарбоксилни киселини и естери, което прави възможно получаването на продукти с висока чистота. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.
4.
Комисията приканва заинтересованите трети страни да представят евентуалните си забележки по планираната сделка.
Забележките трябва да бъдат получени от Комисията не по-късно от 10 дни след датата на настоящата публикация.
Моля, винаги посочвайте следния референтен номер: M.11150 – VERSALIS / NOVAMONT (1) ОВ L 24, 29.1.2004 г., стр. 1 („Регламент за сливанията“).
(2) ОВ C 366, 14.12.2013 г., стр. 5.